L’alcalde de Burjassot, Rafa García, signa la Declaració de Mislata per sol·licitar un millor servei de l’EMT
2025-07-24

L’alcalde de Burjassot, Rafa García, junt amb els alcaldes de Mislata, Paterna, Alboraia, Montcada, Vinalesa i Xirivella, ha signat la denominada “Declaració de Mislata pel Transport Metropolità”, en la qual es demanda s’engeguen de nou i de forma immediata les línies d’autobús de l’EMT eliminades.

Els màxims representants de les localitats signatàries reclamen un millor servei d’autobús metropolità després de la retallada, l’any 2012 per part de l’Ajuntament de València, de les línies de l’EMT que arribaven als pobles per reduir la despesa i fins i tot intentant que els municipis assumiren part del pagament, exigint quantitats molt elevades.

Els municipis signataris aspiren a encapçalar “un procés de democratització i regularització de les competències i serveis de titularitat pública de l’àrea metropolitana”, en concret, del transport urbà valencià.

Amb la signatura de la declaració, els alcaldes han exigit també una reunió “en els pròxims dies” amb l’alcalde de València, Joan Ribó, i el regidor de Mobilitat Sostenible, Giuseppe Grezzi, per “determinar com serà la devolució de les línies”.